钦定古今图书集成/明伦汇编/氏族典/第304卷 > 《廖用贤尚友录》 > 郎宗
## 钦定古今图书集成/明伦汇编/氏族典/第304卷 > 《廖用贤尚友录》 > 郎宗

按《后汉书郎𫖮传》：“𫖮父宗，字仲绥，学京氏《易》，善风角
星算，六日七分，能望气占候吉凶。尝卖卜自奉，安帝
征之，对策为诸儒表。后拜吴令。时卒有暴风，宗占知
京师当有大火，记识时日，遣人参候，果如其言。诸公
闻而表上，以博士征之。宗耻以占验见知闻，征书到，
夜县印绶于县庭而遁去，遂终身不仕